Wicklowfjellene nasjonapark

Wicklowfjellene nasjonapark (irsk: Páirc Náisiúnta Sléibhte Chill Mhantáin) er et 205 km2 beskyttet område i Irland, en av seks nasjonalparker i Irland. Parken strekker seg gjennom grevskapet Wicklow så vel som små områder i distriktene South Dublin og Dún Laoghaire – Rathdown i grevskapet Dublin. Parken ligger i Wicklowfjellene et lite stykke sør for hovedstaden Dublin. Den inneholder en rekke attraksjoner som er populære blant byboere som søker rekreasjon, og områder besøkt av turister og historieentusiaster.

Glendalough 
 Se hovedartikkel: Glendalough
Fremst blant de historiske stedene er Glendalough, som har flere tidlig middelalderske klosterstrukturer knyttet til den hellige Kevin (gammelirsk: Cóemgen), en eremittprest. Andre steder er blant annet utdanningssenteret i Bolger's Cottage, på Miners' Road ved innsjøen Upper Lake, Glendalough, og rester av gruvelandsbyer.

Aktiviteter og miljø 

Fritidsaktiviteter tilgjengelig i parken er blant annet turgåing og fotturer, fjellklatring, roing, dykking, noe begrenset svømming og fiske og mange muligheter for sightseeing og fotografering. Motorturister kan ta regionveien R756 som går gjennom fjellpasset Wicklow Gap. En annen naturskjønn kjørerute følger den historiske militærveien som nå er regionalveien R115 fra Dublin Hills sørover gjennom sentrum av fjellene til landsbyen Laragh.

Variasjonen av habitater som finnes i parken strekker seg gjennom terrengdekkende myr, løvskog, barskog, gressletter i opplandet, lynghei, steinete områder og bergur. Tallrike plantearter, blant annet klokkeblåstjerne, frytle, einstape, sisselrot og forskjellige arter av mose finnes. Blant trær som er vanlige i parken er kristtorn, hassel og rogn.

Noen av det beskyttede dyrelivet i parken er flere arter av flaggermus, sjeldne otere og ni truede eller internasjonalt viktige fuglearter, som blant annet myrhauk, vandrefalk og sangsvane.

Parkhistorie og forvaltning 
Etter å ha vært foreslått i mange år, ble etableringen av parken annonsert av statsminister (taoiseach) Charles Haughey i 1988 ved Glendalough.[7] Et tolkningssenter ble finansiert i 1990 [8] og parken åpnet offisielt i 1991. Det administreres av National Parks and Wildlife Service under Department of Arts, Heritage, Regional, Rural and Gaeltacht Affairs. 

Parkansatte har ansvar for naturvern, fremme av forskning og utdanning, offentlig sikkerhet og tilrettelegging for gode relasjoner mellom parken og omkringliggende samfunn. I mai 2009 ble det kunngjort et tillegg på 28,33 km2 til parken. I 2016 kjøpte staten ytterligere 19,8296 km2 fra en privat part. Dette landområdet går fra Kippure ned til Glenasmole Valley og Bohernabreena Reservoir. Landet ble lagt til Wicklow nasjonalpark.

Referanser

Eksterne lenker 

 National Parks
 Wicklow Mountains National Park
Wicklow Walks

Nasjonalparker i Republikken Irland
Irlands geografi